El Pla SOM permet millorar instal.lacions esportives de Gandia
14 febrer 2019

## El Pla SOM permet millorar instal.lacions esportives de Gandia14 febrer 2019Última actualització: 14 juliol 2025

![](../gestion/img/Plan-SOM-instalaciones-deportivas.jpg)  
  

La **regidora delegada d'Esports, Lydia Morant,** ha comparegut hui en roda de premsa per a informar que s'ha iniciat el període de licitació per a la millora d'instal·lacions esportives de Gandia, gràcies a les ajudes rebudes de la Diputació de València a través del Pla de Serveis i Obres Municipals (Pla SOM).

La inversió ascendeix a 250.000 euros i es destinarà a la millora i remodelació d'algunes de les infraestructures esportives de la ciutat.

Ja està en marxa el canvi de la caldera de la piscina convertible. Altre projecte que s'està licitant actualment i que es durà a terme en els pròxims mesos és la remodelació dels vestuaris de la piscina convertible. En concret s'actuarà en els dos vestuaris de l'entrada, perquè siguen accessibles a persones amb diversitat funcional. Una altra de les actuacions que contempla el Pla SOM és la millora dels accessos al Poliesportiu Municipal, a les pistes que hi ha darrere del camp de futbol al costat del riu Serpis i a la pista d'atletisme per la zona confrontant al col·legi Gregori Mayans.

Finalment, es procedirà a instal·lar il·luminació en el camp de beisbol de la platja de Gandia, per a afavorir la pràctica esportiva en els mesos d'hivern en els quals fosqueja abans. ”_Posarem una il__·__luminaci__ó_ _m__é__s potent perqu__è_ _el club puga desenvolupar els seus entrenaments durant  els mesos d'hivern entre setmana_”, ha informat la regidora.

Morant ha demostrat el seu agraïment a la Diputació de València, ja que “_la nostra situaci__ó_ _econ__ò__mica no ens ha perm__é__s en aquesta legislatura fer inversions molt ambicioses i gr__à__cies a aquestes ajudes s__í_ _que tindrem unes millors infraestructures a nivell esportiu__”__._